Sanjar Asqaraliyev

Sanjar Usmonovich Asqaraliyev (1981-yil 20-yanvar, Namangan, Oʻzbekiston SSR) — sobiq oʻzbek futbolchisi, pozitsiyasi boʻyicha yarim himoyachi. „Neftchi“ va „Navbahor“ jamoalari safida Oʻzbekiston musoboqalarida muvaffaqiyatli harakat qilgan futbolchi.

 Futbolchilik faoliyati 
Sanjar Namangan futboli maktabi tarbiyalanuvchisi hisoblanadi va shu bilan birga taniqli murabbiy Usmon Asqaraliyevning oʻgli hamdir. U faoliyatini „Navbahor“ jamoasi safidagi dastlabki yillarida hujumchi sifatida harkat qilgan. „Lochinlar“ safida 3 mavsum davomida toʻp surgan Asqaraliyev jamoaning ajralmas futbolchilardan biriga aylandi 2003-yilda oʻz jamoasini oʻzgartirishni istab, mavsum boshida Vodiyning boshqa bir klubi, Andijonning „Andijon“ jamoasi safiga oʻtdi. Andijonliklar safida bir mavsum davomida toʻp surib, 2004-yilgi mavsum oldidan Bekobodning „Metallurg“ klubi bilan shartnoma imzoladi. Yarim yil davomida madanchilar safida toʻp usrgan xolda, 2004-yilgi mavsumning yozgi transfer oynasi vaqtida Fargʻonaning „Neftchi“ klubi bilan shartnoma imzoladi. Yuriy Sarkisyan boshchiligidagi „Neftchi“ klubi tarkibida 6 mavsum davomida toʻp surdi va jamoaning asosiy futbolchilardan biriga aylandi. Uning oʻyin uslubidagi yorqinlik „Neftchi“ jamoasi tarkibida koʻrindi. Fargʻonaliklar birgalikda bir necha bor Oʻzbekiston Oliy ligasi sovrindoriga aylandi va Osiyo chempionlar ligasida munosib harakat qildi. 2011—2013-yillar oraligʻida Neftchi va Navbahor jamoalari orasida bir necha bor klubi almashtirdi. 2014-yilg yozgi transfer oynasi vaqtida Buxoro jamoasi bilan shartnoma imzoaldi. 2015-yilgi mavsumda „Andijon“ jamoasi bilan shartnoma imzoladi. 2016-yilgi mavsumda „Navbahor“ jamoasi safida oʻtkazdi. 2017-yilgi mavsumda Fargʻonaning „Istiqlol“ klubi bilan shartnoma imzoladi. 2018-yilgi mavsum oldidan futbolchilik faoliyatiga yakun yasadi.

 Murabbiylik faoliyati 
Futbolchilik faoliyatidan soʻng „Navbahor-Umid“ akademiyasi murabbiyi keyinchalik direktoriga etib tayinlandi.

 Yutuqlari 

 Oʻzbekiston Superligasi Ikkinchi oʻrin sohibi: (2) 2004, 2006
 Oʻzbekiston Superligasi Uchinchi oʻrin sohibi: 2008
 Oʻzbekiston Kubogi Ikkinchi oʻrin sohibi: 2005

 Manbalar 

 Havolalar 

 Footballfacts.ru
 PFL.uz saytida futbolchi profili
 Teams.by saytida futbolchi profili
 Soccerway.com saytida futbolchi profili

Turkum:Yashayotgan insonlar
Turkum:Kishilar
Turkum:Namangan viloyati kishilari
Turkum:Oʻzbekistonlik erkak futbolchilari
Turkum:Erkak futbol yarim himoyachilari
Turkum:Navbahor futbolchilari
Turkum:Andijon klubi futbolchilari
Turkum:Metallurg Bekobod klubi futbolchilari
Turkum:Neftchi (Fargʻona) futbolchilari
Turkum:Buxoro klubi futbolchilari
Turkum:Istiqlol Fargʻona klubi futbolchilari
Turkum:Oʻzbekistonlik futbol murabbiylari
Turkum:SSSRda tugʻilganlar
Turkum:Oʻzbekiston SSRda tugʻilganlar
Turkum:Oʻzbekiston kishilari
Turkum:Alifbo boʻyicha futbolchilar
Turkum:Alifbo boʻyicha sportchilar